شەفەق نیوز/ سێ سەرچەوەی ئەمنی لە زیقار، ئمڕوو جومعە، خەوەردان لە توومارکردن بڕیگ رۊداو ئەمنی لە ناویان دەسگیرکردن بازرگان مادەیل هوشبەر و مردن زیندانییگ لەناو زیندان.
یەکیگ لە سەرچەوەیل خەوەر دا وە ئاژانس شەفەق نیوز، " زیندایگ 49 ساڵ وەگوری مادەی 4 تیرۆر سزایوەسێدارەدانی دریاگە، لەناو زیندان ناوەندی  ناسریە (ئەلحوت) مرد، دیاریکرد، " هووکار مردن تاوانبارەگە ئەرا خراوبۊین ناکاوی بار تەندروسی چوود".
سەرچەوەیگتر باسکرد ئەرا ئاژانسەگە، " دۊتیگ 6 ساڵان مردیە وە هووکار روداو تلیان لە قەزای غەراف باکور پارێزگای زیقار، لەری ماشینیگ مارکەی (ئۆباما)، تاوانبارەگە دەسگیرکریایە هالەژیر لێکۆڵینەوە.
لە لایگتر، تیمەیل نواگردن مادەیل هوشبەر لە شار ناسریە ناوەن پارێزگاگە، لە ئەنجامدان ئۆپراسیۆنیگ تۊنستن 4 بازرگان مادەیل  هوشبەر لە زیقار دەسگیر بکەن.
سەرچەوەیگ لە رۊیوەرۊی بۊینەوەی مادەیل هوشبەر وە ئاژانس شەفەق نیوز خەوەردا، " هێزەیل سەر وە نوسینگەی رۊیوەرۊی بۊینەوەی مادەیل هوشبەر لە ئۆپراسیۆنیگ سێ بازرگان ماددەیل هوشبەر دەسگیر کردنە تەمەنیان لە سیەگانە، 5000 دەنگە مادەی هوشبەر و720 گرام لە پاودەر مادەیل هوشبەر" دیاریکرد،  " تاوانبارەیل ئەرا سەنتەر بەندکردن تایبەت کلکریانە ئەرا تەواوکردن رێکارەیل لێکۆڵینەوە".
